**FISA MASURII M 2.4**

**Denumirea masurii:** **Reinnoirea generatiei de fermieri prin incurajarea micilor intreprinzatori tineri rurali**

**CODUL Masurii: M 2.4**

**Masura / DI: M 2.4 / 2B**

**Tipul masurii:** □ INVESTITII

 □ SERVICII

 **X SPRIJIN FORFETAR**

**1.Descrierea generala a masurii, inclusiv a logicii de interventie a acesteia si a contributiei la prioritatile strategiei, la domeniile de interventie, la obiectivele transversale si a complementaritatii cu alte masuri din SDL**

Din analiza SWOT si a elementelor care au stat la baza acesteia, rezulta ca un numar insemnat de tineri din teritoriul GAL Stefan cel Mare a migrat in strainatate din cauza conditiilor minime de trai si a locurilor de munca insuficiente existente in zona. Mai mult, din informatiile colectate prin activitatile din teren reiese ca fermierii care activeaza in agricultura sunt in principiu dintr-o generatie imbatranita, insa o mare parte a tinerilor din comuna au manifestat dorinta de a desfasura activitati agricole, de a se dezvolta economic si, implicit, de a-si imbunatati conditiile de trai. Reinnoirea generatiei de fermieri este un lucru esential in dezvoltarea sanatoasa si durabila a economiei locale, iar incurajarea tinerilor fermieri care detin competente adecvate sa se stabileasca pentru prima data intr-o exploatatie agricola in calitate de sefi ai exploatatiei este un prim pas in acest sens.

Incurajarea instalarii tinerilor fermieri ca manageri de exploatatii agricole va facilita inovarea si tehnologizarea continua a sectorului agro-alimentar, tinerii fermieri fiind mai deschisi sa aplice tehnologii si procese noi. De asemenea, tinerii fermierii au un rol important in diseminarea de bune practici, idei si concepte noi, deoarece au acces mai facil la informatii noi, inovatoare. Sprijinul acordat exploatatiilor agricole de mici dimensiuni va facilita accesul acestora pe piata, si adoptarea unor tehnici si metode noi si unor tehnologii inovatoare etc.

**Obiectiv de dezvoltare rurala:** Favorizarea competitivitatii agriculturii.

**Obiective specifice ale masurii:** Cresterea numarului de tineri care incep pentru prima oara o activitate agricola ca sefi de exploatatii si incurajarea tinerilor fermieri de a realiza investitii; Reducerea sau stoparea migratiei fortei de munca tinere in strainatate; Inovarea si tehnologizarea agriculturii din teritoriul GAL Stefan cel Mare.

**Masura contribuie la prioritatea prevazuta la art. 5, Reg. (UE) nr. 1305/2013**: **P2** — Cresterea viabilitatii exploatatiilor si a competitivitatii tuturor tipurilor de agricultura in toate regiunile si promovarea tehnologiilor agricole inovatoare si a gestionarii durabile a padurilor.

**Masura corespunde obiectivelor art.** 19 **din Reg. (UE) nr. 1305/2013**.

**Masura contribuie la Domeniul de interventie** 2B. Facilitarea intrarii in sectorul agricol a unor fermieri calificati corespunzator si, in special, a reinnoirii generatiilor*.* (*Art. 5, al. 2, lit. b din Reg. (UE) nr. 1305/2013*).

**Masura contribuie la obiectivele transversale ale Reg. (UE) nr. 1305/2013:** mediu, clima si inovare, in conformitate cu art. 5, Reg. (UE) nr. 1305/2013).

**Complementaritatea cu alte masuri din SDL:** M1.1 (DI: 1A).

**Sinergia cu alte masuri din SDL:** M 2.1 / 2A; M 2.2 / 2A, M 2.3 / 2A.

**2. Valoarea adaugata a masurii**

Teritoriul GAL Stefan cel Mare este marcat de o migrare in masa a tinerilor, iar cei care au ramas in zona doresc sa isi infiinteze si sa isi dezvolte o exploatatie agricola, insa nu au resursele necesare pentru a realiza acest prim pas. Lipsa locurilor de munca i-a indreptat pe cei mai multi tineri spre agricultura, neavand alte surse de venit.

Avand in vedere ca pe teritoriul GAL-ului segmentul de varsta cuprins intre 40 si 55 de ani detine in prezent o pondere foarte mare si ca ponderea sefilor de exploatatie cu varsta de peste 65 de ani va creste semnificativ in perioada urmatoare, instalarea tinerilor fermieri se face necesara in situatia de fata. Aceasta tendinta, care se manifesta la nivelul intregului teritoriu GAL Stefan cel Mare risca sa puna in pericol activitatea agricola viitoare, cu efecte asupra economiei, culturii, peisajului si traditiilor satului romanesc.

Reinnoirea generatiei sefilor de exploatatii agricole va avea un impact semnificativ asupra teritoriului GAL Stefan cel Mare, avand ca efect atat imbunatatirea competitivitatii acestuia, cat si imbunatatirea vietii sociale a comunitatilor rurale. Generatia tanara de fermieri poate sa indeplineasca mai usor cerintele pe care societatea le solicita profesiei de agricultor.

Finantarea proiectelor prin masura propusa va urmari sa ofere cat mai multor tineri fermieri posibilitatea de a intra pe piata din sectorul agricol si de a se dezvolta economic, iar in subsidiar, se va aduce contributie dezvoltarii economice locale si, pe termen lung, eliminarea teritoriului din categoria zonelor sarace (CS 1.2). De aceea, masura se diferentiaza de masurile similare existente in PNDR 2014 - 2020, propunand criterii de selectie care sa sprijine formele asociative din teritoriul GAL, sa sprijine valorificarea identitatii regionale prin reteaua de exploatatii agricole finantate in cadrul acestei masuri si prin transformarea acestora in locatii de referinta pentru teritoriul GAL si includerea lor in circuitele educationale si turistice din teritoriul GAL. De asemenea, masura va stimula beneficiarii acesteia sa isi valorifice productia prin lanturile scurte create la nivel de GAL sau alte forme de promovare si valorizare a identitatii regionale din teritoriul GAL, inclusiv prin includerea tuturor proiectelor finantate in cataloage de prezentare sau alte forme de promovare fizica sau in mediul online. Mai mult, rata forfetara propusa in cadrul masurii este inferioara celei existente la nivel national, pentru a putea finanta un numar mai mare de proiecte la nivelul teritoriului, cu precadere pentru a stimula acel tip de afaceri agricole de dimensiuni reduse care nu ar avea sanse de reusita daca ar participa la selectia proiectelor in plan national.

**3. Trimiterea la alte acte legislative**

* R (UE) nr. 1307/2013;
* R (UE) nr. 1305/2013;
* Recomandarea 2003/361/CE;
* R (CE) nr. 1242/2008;
* R (UE) nr. 1303/2013;
* Actul Delegat (UE) nr. 480/2014 de completare a R (UE) nr. 1303/2013;
* R (UE) nr. 215/2014;
* Legea nr. 346/2004 privind stimularea infiintarii si dezvoltarii intreprinderilor mici si mijlocii cu modificarile si completarile ulterioare;
* Ordonanta de urgenta nr. 44/2008 privind desfasurarea activitatilor economice de catre persoanele fizice autorizate, intreprinderile individuale si intreprinderile familiale cu modificarile si completarile ulterioare.

**4. Beneficiari directi/indirecti (grup tinta)**

Beneficiarii directi:

* Entitati private:
* tanarul fermier asa cum este definit in art. 2 din Reg. (UE) nr. 1305/2013, care se instaleaza ca unic sef al exploatatiei agricole;
* persoana juridica cu mai multi actionari unde un tanar fermier, asa cum este definit in art. 2 din Reg. (UE) nr. 1305/2013 se instaleaza si exercita un control efectiv pe termen lung in ceea ce priveste deciziile referitoare la gestionare, la beneficii si la riscurile financiare legate de exploatatie si detine cel putin 50% + 1 din actiuni.

**Beneficiari indirecți:**

* Populația din teritoriul GAL Ștefan cel Mare.
* Entități publice și/sau private care au în obiectul de activitate activități de informare/demonstrative și/sau diseminare

**5. Tip de sprijin**

Sprijinul la instalare se va acorda sub forma de suma forfetara pentru implementarea planului de afaceri si pentru facilitarea tanarului fermier inceperea activitatilor agricole.

**6. Tipuri de actiuni eligibile si neeligibile**

Sprijinul se acorda pentru facilitarii stabilirii tanarului fermier in baza Planului de Afaceri (PA) intocmit. Totalitatea cheltuielilor propuse prin PA, inclusiv capitalul de lucru si activitatile relevante pentru implementarea corecta a PA aprobat, pot fi eligibile, indiferent de natura acestora.

* Urmatoarele costuri sunt neeligibile: cheltuieli neeligibile generale conform prevederilor din Cap. 8.1 PNDR
* Planul de afaceri nu trebuie să conţină acţiuni eligibile prin PNS și/sau PNA.

**7. Conditii de eligibilitate**

* Investitia se va realiza in teritoriul GAL Stefan cel Mare;
* Beneficiarul trebuie sa se incadreze in categoria microintreprinderilor si intreprinderilor mici;
* Beneficiarul are pentru prima dată obiect de activitate în domeniul agricol cu maximum 24 luni inaintea depunerii cererii de finanțare;
* Beneficiarul detine o exploatatie agricola cu dimensiunea economica cuprinsa intre 8.000 si 50.000 S.O. (valoare productie standard);
* Beneficiarul prezinta un plan de afaceri;
* Beneficiarul detine competente si aptitudini profesionale, indeplinind cel putin una dintre urmatoarele conditii:
* studii medii/superioare in domeniul agricol/veterinar/economie agrara;
* Competențe în domeniul agricol/veterinar/economie agrară dobândite prin participarea la programe de iniţiere/instruire/specializare care nu necesită un document eliberat de formatorii recunoscuţi de către ANC şi presupune un număr de ore sub numărul de ore aferent Nivelului I de calificare profesională sau recunoaşterea de către un centru de evaluare si certificare a competențelor profesionale obținute pe alte căi decât cele formale autorizat ANC a competenţelor dobândite ca urmare a experienţei profesionale.
* angajamentul de a dobandi competentele profesionale adecvate intr-o perioada de gratie de maximum 33 de luni de la data adoptarii deciziei individuale de acordare a ajutorului, dar nu mai mult de ultima tranșă;
* Solicitantul, prin Planul de afaceri, demonstrează îmbunătăţirea performanţei generale a exploataţiei agricole Implementarea corectă a planului de afaceri este conditionată realizarea obiectivelor propuse cu privire la:

― stabilirea domiciliului și sediului social în Unitatea Administrativ Teritorială (reprezentând localitatea (comună/ oraş/ municipiu - nu judeţul) în care este înregistrată exploataţia, până la momentul demarării implelentării planului de afaceri,

― locul de muncă, în cazul în care este încadrat într-o activitate salarizată, în aceeaşi UAT sau zona limitrofă a UAT în care este înregistrată exploataţia vizată pentru sprijin, până la momentul demarării implementării planului de afaceri;

― trebuie să se demonstreze modul în care exploatația agricolă se va dezvolta/moderniza, va asigura creșterea productivității și toate aspectele legate de realizarea obiectivelor obligatorii și suplimentare propuse prin proiect – aceste elemente vor fi stabilite în funcţie de tipul şi necesităţile exploataţiei vizate pentru sprijin;

― demararea implementării Planului de Afaceri trebuie să înceapă în termen de cel mult 9 luni de la data deciziei de acordare a sprijinului;

* Solicitantul se angajeaza sa devina fermier activ in termen de maximum 18 luni de la data instalarii;
* Inaintea solicitarii celei de-a doua transe de plata, solicitantul face dovada cresterii performantelor economice ale exploatatiei, prin comercializarea productiei proprii in procent de minimum 5% din valoarea primei transe de plata (cerinta va fi verificata in momentul finalizarii implementarii planului de afaceri).
* Solicitantul şi-a prevăzut prin planul de afaceri acţiuni eligibile prin PNA/PNS. Planul de afaceri nu trebuie să conţină acţiuni eligibile prin PNS și/sau PNA.
* Reprezentantul legal în calitate de asociat unic / asociatul majoritar (deține cel puţin 50%+1 din acțiuni) si administrator al societăţii are vârsta sub 40 de ani şi se instalează pentru prima dată în exploataţia agricolă în calitate de conducător (şef/manager) ai unei exploataţii agricole.
* Exploatația agricolă care vizează creșterea animalelor, prin Planul de Afaceri prevede obligatoriu un sistem de gestionare a gunoiului de grajd, care poate fi altul decât platformele de gestionare, cu respectarea normelor de mediu.

**8. Criterii de selectie**

* Beneficiarul își propune prin Planul de Afaceri crearea de locuri de muncă;
* Se va avea in vedere daca exista o comasare a exploatatiilor, avand in vedere numarul exploatatiilor preluate integral;
* Nivelului de calificare in domeniul agricol;
* Sector prioritar: sectorul zootehnic (bovine, apicultura, ovine si caprine) si vegetal (legumicultura, inclusiv productia de material saditor, pomicultura si productia de seminte);
* Potentialul agricol care vizeaza zonele cu potential determinate in baza studiilor de specialitate;
* Solicitantul face parte dintr-o forma asociativa recunoscuta conform legislatiei nationale in vigoare (de exemplu: grup de producatori, cooperativa, asociatie relevanta pentru obiectul de activitate principal al explotatiei agricole, etc.) ai caror membri sunt majoritari in teritoriul GAL;
* Beneficiarii isi propun prin planul de afaceri crearea unor produse cu o valoare adaugata ridicata si valorificarea identitatii regionale date de prezenta explotatiei agricole pe teritoriul GAL Stefan cel Mare;
* Beneficiarii isi propun transformarea exploatatiei agricole in locatie de referinta pentru teritoriul GAL si includerea acesteia in circuitele educationale si turistice din teritoriul GAL;
* Beneficiarii isi dau acceptul pentru includerea explotatiei agricole si productiei acesteia in cataloage de prezentare sau alte forme de promovare fizica sau in mediul online realizate de GAL prin intermediul altor masuri;
* Beneficiarii vor include în planul de afaceri componente inovative sau de protecția mediului.

Principiile de selectie vor fi detaliate suplimentar in Ghidul Solicitantului si vor avea in vedere prevederile art. 49 al Reg. (UE) nr. 1305/2013, urmarind sa asigure tratamentul egal al solicitantilor, o mai buna utilizare a resurselor financiare si directionarea acestora.

**9. Sume (aplicabile) si rata sprijinului**

Sprijinul public nerambursabil se acorda pentru o perioada de maxim trei/cinci ani si este de:

* 25.000 de euro pentru exploatatiile intre 8.000 S.O. si 50.000 S.O.

Sprijinul pentru instalarea tinerilor fermieri se va acorda sub forma de prima in doua transe, astfel:

* 75% din cuantumul sprijinului la incheierea deciziei de finantare;
* 25% din cuantumul sprijinului se va acorda cu conditia implementarii corecte a planului de afaceri, fara a depasi trei/cinci ani de la incheierea deciziei de finantare.

In cazul neimplementarii corecte a planului de afaceri, sumele platite, vor fi recuperate proportional cu obiectivele nerealizate. Implementarea planului de afaceri, inclusiv ultima plata, cat si verificarea finala nu vor depasi 5 ani de la decizia de acordare a sprijinului. Perioada de cinci ani se aplica doar pentru sectorul pomicol.

**10. Indicatori de monitorizare**

* Numarul de exploatatii agricole/beneficiari sprijiniti;
* Numarul de proiecte ce au componente inovative sau de protectia mediului;
* Numarul de locuri de munca create.